424 
abdominis adsunt binæ, transversæ, plus minusve expressæ, a 
medio dorso ad spiracula decurrentes ibidemque sub angulum 
obtusum geniculate reflexæ et cum carina marginali connexæ; 
in dorso annulorum, ad apicem superiorem, extenuatum cari- 
narura area utrinque conspicitur minor, subrotundata, glabra, 
nitida. Membrana articularia annulorum abdominis granulis 
corneis minutissimis, confertissimis farcta. Tubercula motoria 
in capite et thorace breviter conica, obtusa, in mandibulis, 
labro, clypeo, metanoto minuta, in pronoto, parte posteriore 
mesonoti, pterothecis mesothoracicis crassiora, in fronte et in 
parte priore pronoti acervata. Tubercula motoria abdominis 
in dorso quam in ventre majora et confertiora, ante carinas 
dorsales perminuta, conica, spiculis minutissimis intermixta, 
pone carinas sensim magnitudine crescentia, bidentata, in 
carinis marginalibus bicornia, retro directa, cornibus divari- 
catis, bamatis, peracutis. Spiracula corpore prono non con- 
spicua, abdominalia in medio latere prope marginem priorem 
annulorum pone angulum carinarum dorsalium sita, in trans- 
versum linearia, minuta, magnitudine per annulos sensim de- 
crescentia, peritremate elevato, rima respiratoria perangusta. 
Spiracula abdominalia primi paris (segmenti medialis) ptero- 
thecis metathoracicis contecta. 
